BIOS
Store norske leksikon,Teknologi og industri,IT,Datateknologi,Datamaskinarkitektur
BIOS er de grunnleggende rutinene for en datamaskin, som starter og klargjør maskinens interne komponenter under oppstart. Instruksjoner og innstillinger tilhørende BIOS ligger lagret på en separat brikke montert på datamaskinens hovedkort.
BIOS starter de grunnleggende funksjonene, slik som harddisk, arbeidsminne og skjermkort, og gjør maskinen i stand til å laste inn operativsystemet som så tar over oppstartsprossedyrene. Selv etter oppstarten er ferdig, vil BIOS være med på å styre den helt grunnleggende kommunikasjonen mot datamaskinens enheter.Tidligere var BIOS skrevet på en ROM-brikke, slik at instruksjonene som kom med hovedkortet var låst. Senere er det imidlertid blitt mulig å oppdatere BIOS via programvareoppdateringer. Fra lanseringen i 2005, har den nyere standarden UEFI tatt over for BIOS i stort sett alle datamaskiner.Selv om alle typer datamaskiner har en BIOS-lignende enhet, er det kun i PC-er som BIOS-standarden er i bruk. Apples Mac-enheter har tidligere benyttet blant annet Open Firmware og EFI, inntil UEFI ble tatt i bruk. Les mer i Store norske leksikon operativsystem datamaskin UEFI